Ranunculus bullatus

Ranunculus bullatus L., magħrufa bħala iċ-Ċfolloq tal-Ħarifa bil-Malti u Autumn Buttercup bl-Inġliż,   hija pjanta perenni mill-familja Ranunculaceae. Din l-ispeċi hija indiġena għall-Ġżejjer Maltin u għan-Nofsinhar tal-Ewropa, fil-Marokk, fl-Alġerija u fit-Tuneżija fl-Kontinent Afrikan, kif ukoll fit-Turkija. Yıldırım, H., & Gül, R. (2018). Ranunculus bullatus L.'un Ranunculaceae Türkiye'de varlığı üzerine. Bağbahçe Bilim Dergisi, 5(1), 10-14.doi: https://doi.org/10.30796/ANGV.2018.2
 Deskrizzjoni 
Fjura waħdanija ( jew rarament tnejn) tikber fuq zokk tawwali miċ-ċentru ta’ kull pjanta bejn Ottubru u Diċembru. Fil-Ġżejjer Maltin, ir-Ranunculus bullatus tikber f’postijiet niedjin, bħal f’ħamrija niedja f’ħofor tal-blat fil-ġnub ġeblija tal-widien u f’art ġeblija fix-Xaghri, kif ukoll fil-Makkja. Il-weraq jikber b’mod ċatt fuq wiċċ il-ħamrija. Il-fjuri jkollhom diametru ta’ 2.5 ċentimetru u l-weraq jkollu diametru ta’ bejn 5-12 ċentimetru. Pjanti tar-Ranunculus bullatus jikbru biss f’postijiet li jkollhom kundizzjonijiet tajbin għalihom, fejn f'dawn il-postijiet jkunu jinstabu popolazzjonijiet kbar u f’abbundanza viċin xulxin.xellug|daqsminuri|Pjanta tar-Ranunculus bullatus fl-ambjent naturali tagħha.
 Etimoloġija 
Bil-Latin Rānunculus tfisser "żrinġ", minn rāna "żrinġ". Dan minħabba li tikber f’ħamrija niedja viċin sorsi tal-ilma. L-isem tal-ispeċi bullātus jirreferi għall-wiċċ tal-werqa li bil-latin tfisser "minfuħ" jew "imkemmex". Kif kienet ukoll tiġi irriferuta bil-Ġrieġ antik. L-isem Ranunculus bullatus L. ġie mniżżel għall-ewwel darba minn Karl Linneaus fl-ewwel volum tal-Ktieb Species Plantarum.

 Referenzi 

Kategorija:Flora ta' Malta
Kategorija:Flora ta' Spanja